กฎกระทรวงกฎกระทรวงให้ใช้บังคับผังเมืองรวมชุมชนบางสะพานจังหวัดประจวบคีรีขันธ์พ.ศ.๒๕๔๖[๑] อาศัยอำนาจตามความในมาตรา ๕ แห่งพระราชบัญญัติการผังเมืองพ.ศ. ๒๕๑๘ และมาตรา ๒๖ วรรคหนึ่ง แห่งพระราชบัญญัติการผังเมืองพ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง(ฉบับที่ ๓) พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ข้อ ๑ กฎกระทรวงนี้เรียกว่า กฎกระทรวงให้ใช้บังคับผังเมืองรวมชุมชนบางสะพานจังหวัดประจวบคีรีขันธ์ พ.ศ. ๒๕๔๖ข้อ ๒[๒] กฎกระทรวงนี้ให้ใช้บังคับได้มีกำหนดห้าปีข้อ ๓ ให้ใช้บังคับผังเมืองรวม ในท้องที่ตำบลร่อนทองตำบลกำเนิดนพคุณ ตำบลแม่รำพึงและตำบลพงศ์ประศาสน์ อำเภอบางสะพาน จังหวัดประจวบคีรีขันธ์ภายในแนวเขตตามแผนที่ท้ายกฎกระทรวงนี้ข้อ ๔ การวางและจัดทำผังเมืองรวมตามกฎกระทรวงนี้มีวัตถุประสงค์เพื่อใช้ผังเมืองรวมเป็นแนวทาง ให้มีการขยายตัวชุมชนอย่างมีประสิทธิภาพสอดคล้องกับการพัฒนาระบบเศรษฐกิจและสังคมของประเทศเพื่อคุณภาพชีวิตที่ดีและความผาสุกของประชากรข้อ ๕ ผังเมืองรวมตามกฎกระทรวงนี้ มีนโยบายเพื่อจัดระบบการใช้ประโยชน์ที่ดินโครงข่ายคมนาคมขนส่งและบริการสาธารณะให้มีประสิทธิภาพสามารถรองรับและสอดคล้องกับการเปลี่ยนแปลงของชุมชน โดยมีสาระสำคัญดังต่อไปนี้(๑) ส่งเสริมและพัฒนาชุมชนบางสะพานให้เป็นศูนย์กลางการบริหารการพาณิชยกรรม การสื่อสารคมนาคมและบริการสาธารณะสาขาต่างๆ ในระดับอำเภอ(๒) ส่งเสริมและพัฒนาด้านที่อยู่อาศัย พาณิชยกรรมและเกษตรกรรมให้สอดคล้องกับการขยายตัวของชุมชน ระบบเศรษฐกิจและสังคม(๓) เพื่อรองรับการขยายตัวและการกระจายตัวของประชากรที่เพิ่มขึ้น(๔) พัฒนาและควบคุมการขยายตัวของชุมชนบางสะพานให้สอดคล้องกับวัตถุประสงค์(๕) ส่งเสริมบทบาทชุมชนบางสะพานด้านอุตสาหกรรมและท่าเรือน้ำลึกชายฝั่งตะวันตก(๖) พัฒนาระบบโครงข่ายคมนาคมขนส่งให้สอดคล้องกับการใช้ประโยชน์ที่ดินในอนาคต(๗) อนุรักษ์ทรัพยากรธรรมชาติและสิ่งแวดล้อมข้อ ๖ เพื่อให้บรรลุวัตถุประสงค์ของผังเมืองรวมนี้จึงได้กำหนดมาตรการ ดังนี้(๑) กำหนดพื้นที่ผังเมืองรวมให้เพียงพอกับการขยายตัวของประชากรภายในเขตผังเมืองรวมในอีก๒๐ ปีข้างหน้า ด้วยวิธีจำแนกการใช้ประโยชน์ที่ดินไว้ ๑๗ ประเภท ตามกิจกรรมและเงื่อนไขที่อนุญาตให้ดำเนินการได้(๒) กำหนดการใช้ประโยชน์ที่ดินเพื่อการสงวนรักษาทรัพยากรธรรมชาติสภาพแวดล้อม การอุตสาหกรรมและคลังสินค้าที่สำคัญในแผนผังการใช้ประโยชน์ที่ดินอนาคตไว้๖ ประเภท คือ(๒.๑) ที่ดินประเภทอนุรักษ์ป่าไม้กำหนดไว้ในบริเวณพื้นที่ด้านตะวันออก ซึ่งเป็นเขตพื้นที่ป่าสงวนแห่งชาติ(๒.๒) ที่ดินประเภทที่โล่งเพื่อการรักษาคุณภาพสิ่งแวดล้อมและการประมงกำหนดไว้ในบริเวณพื้นที่ด้านตะวันออกซึ่งเป็นเขตทะเลอ่าวไทย(๒.๓) ที่ดินประเภทอุตสาหกรรมที่ไม่เป็นมลพิษต่อสิ่งแวดล้อมและการอนุรักษ์ป่าไม้กำหนดไว้ในบริเวณพื้นที่ทั้งสองฝั่งของคลองแม่รำพึงซึ่งเป็นเขตพื้นที่ป่าสงวนแห่งชาติ(๒.๔) ที่ดินประเภทอุตสาหกรรมที่ไม่เป็นมลพิษต่อชุมชนและคลังสินค้าและที่อยู่อาศัยหนาแน่นน้อยกำหนดไว้บริเวณพื้นที่ด้านตะวันออกของแนวเขตป่าสงวนแห่งชาติ ป่าคลองแม่รำพึง(๒.๕) ที่ดินประเภทอุตสาหกรรมและคลังสินค้าและเกษตรกรรมกำหนดไว้ในบริเวณพื้นที่ฟากตะวันออกของถนน รพช.ปข.๑๐๑๐ บ้านกลางนา-บ้านยายพลอย และฟากเหนือของถนนทางเข้าท่าเรือน้ำลึก(๒.๖) ที่ดินประเภทชนบทและเกษตรกรรมและที่อยู่อาศัยหนาแน่นน้อย กำหนดไว้ในบริเวณ ๒ ฟากของถนน รพช.ปข.๑๐๐๘ บ้านท่าหล่อ-บ้านหนองระแวง และฟากเหนือของถนน รพช.ปข.๑๐๑๐ บ้านกลางนา-บ้านยายพลอย(๓) กำหนดแผนผังแสดงโครงการคมนาคมขนส่งท้ายกฎกระทรวงโดยจัดโครงข่ายถนนให้สัมพันธ์กับหน้าที่และสอดคล้องกับการใช้ประโยชน์ที่ดิน และระบบสาธารณูปโภคและสาธารณูปการอย่างเป็นระบบเพื่อให้ชุมชนมีการขยาย และกระจายตัวไปตามแนวทางที่กำหนดไว้ รวมทั้งเสนอแนะถนนโครงการท่าเรือน้ำลึกบางสะพาน-เพชรเกษมเพื่อรองรับการคมนาคมขนส่งระหว่างท่าเรือน้ำลึกกับทางหลวงแผ่นดินหมายเลข ๔ ให้สอดคล้องกับนโยบายส่งเสริมบทบาทชุมชนบางสะพานด้านอุตสาหกรรมและท่าเรือน้ำลึกชายฝั่งทะเลตะวันตกข้อ ๗ เพื่อให้บรรลุวัตถุประสงค์ของผังเมืองรวมนี้จึงได้กำหนดวิธีการ ดังนี้(๑) เพื่อให้หน่วยงานที่เกี่ยวข้องกับการพัฒนาตามผังเมืองรวมสามารถใช้ผังเมืองรวมนี้เป็นข้อมูลในการของบประมาณเพื่อพัฒนาโครงการต่างๆ โดยให้กรมโยธาธิการและผังเมือง และสำนักงานโยธาธิการและผังเมืองจังหวัด เป็นตัวกลางในการจัดลำดับความสำคัญของโครงการที่จะพัฒนาดังกล่าว(๒) เพื่อให้หน่วยงานที่เกี่ยวข้องจัดสรรงบประมาณเพื่อพัฒนาตามผังเมืองรวมโดยผ่านทางสำนักงบประมาณและหากโครงการใดที่จะพัฒนาในเขตผังเมืองรวมให้ยึดแนวทางที่กำหนดไว้ในผังเมืองรวมเป็นหลักข้อ ๘ การใช้ประโยชน์ที่ดินภายในเขตผังเมืองรวม ให้เป็นไปตามแผนผังกำหนดการใช้ประโยชน์ที่ดินตามที่ได้จำแนกประเภทและแสดงโครงการคมนาคมและขนส่งและรายการประกอบแผนผังท้ายกฎกระทรวงนี้ข้อ ๙ การใช้ประโยชน์ที่ดินตามแผนผังกำหนดการใช้ประโยชน์ที่ดินตามที่ได้จำแนกประเภทและแสดงโครงการคมนาคมและขนส่งท้ายกฎกระทรวงนี้ให้เป็นไปดังต่อไปนี้(๑) ที่ดินในบริเวณหมายเลข ๑.๑ถึงหมายเลข ๑.๒๗ ที่กำหนดไว้เป็นสีเหลือง ให้เป็นที่ดินประเภทที่อยู่อาศัยหนาแน่นน้อย(๒) ที่ดินในบริเวณหมายเลข ๒.๑ถึงหมายเลข ๒.๑๘ ที่กำหนดไว้เป็นสีส้ม ให้เป็นที่ดินประเภทที่อยู่อาศัยหนาแน่นปานกลาง(๓) ที่ดินในบริเวณหมายเลข ๓.๑ถึงหมายเลข ๓.๑๗ ที่กำหนดไว้เป็นสีแดง ให้เป็นที่ดินประเภทพาณิชยกรรมและที่อยู่อาศัยหนาแน่นมาก(๔) ที่ดินในบริเวณหมายเลข ๔.๑ถึงหมายเลข ๔.๓ ที่กำหนดไว้เป็นสีม่วง ให้เป็นที่ดินประเภทอุตสาหกรรมและคลังสินค้า(๕) ที่ดินในบริเวณหมายเลข ๕ ที่กำหนดไว้เป็นสีม่วงอ่อนให้เป็นที่ดินประเภทอุตสาหกรรมเฉพาะกิจ(๖) ที่ดินในบริเวณหมายเลข ๖.๑ถึงหมายเลข ๖.๑๘ ที่กำหนดไว้เป็นสีเขียว ให้เป็นที่ดินประเภทชนบทและเกษตรกรรม(๗) ที่ดินในบริเวณหมายเลข ๗.๑ถึงหมายเลข ๗.๑๓ ที่กำหนดไว้เป็นสีเขียวอ่อน ให้เป็นที่ดินประเภทที่โล่งเพื่อนันทนาการและการรักษาคุณภาพสิ่งแวดล้อม(๘) ที่ดินในบริเวณหมายเลข ๘.๑ถึงหมายเลข ๘.๔ ที่กำหนดไว้เป็นสีเขียวอ่อนมีเส้นทแยงสีขาว ให้เป็นที่ดินประเภทอนุรักษ์ป่าไม้(๙) ที่ดินในบริเวณหมายเลข ๙.๑ถึงหมายเลข ๙.๑๘ ที่กำหนดไว้เป็นสีเขียวมะกอก ให้เป็นที่ดินประเภทสถาบันการศึกษา(๑๐) ที่ดินในบริเวณหมายเลข ๑๐ ที่กำหนดไว้เป็นสีฟ้าให้เป็นที่ดินประเภทที่โล่งเพื่อการรักษาคุณภาพสิ่งแวดล้อมและการประมง(๑๑) ที่ดินในบริเวณหมายเลข ๑๑.๑ถึงหมายเลข ๑๑.๑๙ ที่กำหนดไว้เป็นสีเทาอ่อน ให้เป็นที่ดินประเภทสถาบันศาสนา(๑๒) ที่ดินในบริเวณหมายเลข ๑๒.๑ถึงหมายเลข ๑๒.๒๔ ที่กำหนดไว้เป็นสีน้ำเงิน ให้เป็นที่ดินประเภทสถาบันราชการการสาธารณูปโภคและสาธารณูปการ(๑๓) ที่ดินในบริเวณหมายเลข ๑๓ ที่กำหนดไว้เป็นสีม่วงมีเส้นทแยงสีเหลืองให้เป็นที่ดินประเภทอุตสาหกรรมที่ไม่เป็นมลพิษต่อชุมชนและคลังสินค้าและที่อยู่อาศัยหนาแน่นน้อย(๑๔) ที่ดินในบริเวณหมายเลข ๑๔.๑ถึงหมายเลข ๑๔.๓ ที่กำหนดไว้เป็นสีม่วงมีเส้นทแยงสีเขียวอ่อนและเส้นทแยงสีขาวให้เป็นที่ดินประเภทอุตสาหกรรมที่ไม่เป็นมลพิษต่อสิ่งแวดล้อมและการอนุรักษ์ป่าไม้(๑๕) ที่ดินในบริเวณหมายเลข ๑๕.๑ถึงหมายเลข ๑๕.๓ ที่กำหนดไว้เป็นสีม่วงมีเส้นทแยงสีเขียว ให้เป็นที่ดินประเภทอุตสาหกรรมและคลังสินค้าและเกษตรกรรม(๑๖) ที่ดินในบริเวณหมายเลข ๑๖.๑ถึงหมายเลข ๑๖.๓ ที่กำหนดไว้เป็นสีเขียวมีเส้นทแยงสีเหลือง ให้เป็นที่ดินประเภทชนบทและเกษตรกรรมและที่อยู่อาศัยหนาแน่นน้อย(๑๗) ที่ดินในบริเวณหมายเลข ๑๗ ที่กำหนดไว้เป็นสีชมพูให้เป็นที่ดินประเภทโครงการคมนาคมและขนส่งข้อ ๑๐ ที่ดินประเภทที่อยู่อาศัยหนาแน่นน้อย ให้ใช้ประโยชน์ที่ดินเพื่อการอยู่อาศัยสถาบันราชการ การสาธารณูปโภคและสาธารณูปการเป็นส่วนใหญ่ สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละสิบห้าของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายกฎกระทรวงนี้ และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ด ไก่งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗) โรงฆ่าสัตว์(๘) กำจัดมูลฝอยการใช้ประโยชน์ที่ดินริมทางหลวงแผ่นดินหมายเลข ๔ ให้มีที่ว่างตามแนวขนานริมเขตทางไม่น้อยกว่า๖ เมตร ข้อ ๑๑ ที่ดินประเภทที่อยู่อาศัยหนาแน่นปานกลาง ให้ใช้ประโยชน์ที่ดินเพื่อการอยู่อาศัยสถาบันราชการ การสาธารณูปโภคและสาธารณูปการเป็นส่วนใหญ่ สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละยี่สิบของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายกฎกระทรวงนี้ และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ด ไก่งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗) โรงฆ่าสัตว์(๘) ไซโลเก็บผลิตผลทางการเกษตร(๙) กำจัดมูลฝอย(๑๐) ซื้อขายเศษวัสดุการใช้ประโยชน์ที่ดินริมทางหลวงแผ่นดินหมายเลข ๔ ให้มีที่ว่างตามแนวขนานริมเขตทางไม่น้อยกว่า๖ เมตร ข้อ ๑๒ ที่ดินประเภทพาณิชยกรรมและที่อยู่อาศัยหนาแน่นมากให้ใช้ประโยชน์ที่ดินเพื่อพาณิชยกรรม การอยู่อาศัย สถาบันราชการ การสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่น ให้ใช้ได้ไม่เกินร้อยละสิบห้าของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายกฎกระทรวงนี้ และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ด ไก่งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗) โรงฆ่าสัตว์(๘) ไซโลเก็บผลิตผลทางการเกษตร(๙) กำจัดมูลฝอย(๑๐) ซื้อขายเศษวัสดุการใช้ประโยชน์ที่ดินริมทางหลวงแผ่นดินหมายเลข ๔ ให้มีที่ว่างตามแนวขนานริมเขตทางไม่น้อยกว่า๖ เมตร ข้อ ๑๓ ที่ดินประเภทอุตสาหกรรมและคลังสินค้า ให้ใช้ประโยชน์ที่ดินเพื่ออุตสาหกรรมคลังสินค้าสถาบันราชการ การสาธารณูปโภคและสาธารณูปการเป็นส่วนใหญ่ สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละสิบห้าของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) สุสานและฌาปนสถานตามกฎหมายว่าด้วยสุสานและฌาปนสถาน(๒) โรงแรมตามกฎหมายว่าด้วยโรงแรม(๓) โรงมหรสพตามกฎหมายว่าด้วยการควบคุมอาคาร(๔) สถานบริการตามกฎหมายว่าด้วยสถานบริการ(๕) จัดสรรที่ดินเพื่อการอยู่อาศัยหรือประกอบพาณิชยกรรมเว้นแต่เป็นการดำเนินการที่เกี่ยวข้องกับอุตสาหกรรมและคลังสินค้า(๖) ประกอบพาณิชยกรรมประเภทอาคารขนาดใหญ่(๗) การอยู่อาศัยประเภทห้องชุด อาคารชุด หรือหอพักเว้นแต่เป็นการดำเนินการที่เกี่ยวข้องกับอุตสาหกรรมและคลังสินค้า(๘) สถานสงเคราะห์หรือรับเลี้ยงเด็ก เว้นแต่สถานบริการรับเลี้ยงเด็กซึ่งเป็นสวัสดิการของพนักงาน(๙) สถานสงเคราะห์หรือรับเลี้ยงคนชรา(๑๐) โรงพยาบาลการใช้ประโยชน์ที่ดินริมเขตทางรถไฟสายใต้ เขตถนน รพช.ปข.๑๐๑๐ บ้านกลางนา-บ้านยายพลอย ให้มีที่ว่างตามแนวขนานริมเขตทางไม่น้อยกว่า๑๕ เมตรการใช้ประโยชน์ที่ดินริมพื้นที่ป่าคลองแม่รำพึง ให้มีที่ว่างตามแนวริมเขตพื้นที่ป่าไม่น้อยกว่า๑๕ เมตรข้อ ๑๔ ที่ดินประเภทอุตสาหกรรมเฉพาะกิจ ให้ใช้ประโยชน์ที่ดินเพื่ออุตสาหกรรมที่เกี่ยวกับธุรกิจการประมงที่ไม่เป็นมลพิษต่อชุมชนหรือสิ่งแวดล้อมอุตสาหกรรมบริการที่เกี่ยวกับธุรกิจการประมง คลังสินค้า สถาบันราชการ การสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่น ให้ใช้ได้ไม่เกินร้อยละสิบห้าของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานปรับคุณภาพของเสียรวมของชุมชนและโรงงานที่ประกอบกิจการเกี่ยวกับอุตสาหกรรมที่เกี่ยวกับธุรกิจการประมงที่ไม่เป็นมลพิษต่อชุมชนหรือสิ่งแวดล้อมหรืออุตสาหกรรมบริการที่เกี่ยวกับธุรกิจการประมง(๒) สุสานและฌาปนสถานตามกฎหมายว่าด้วยสุสานและฌาปนสถาน(๓) โรงฆ่าสัตว์(๔) โรงพยาบาล(๕) กำจัดมูลฝอยข้อ ๑๕ ที่ดินประเภทชนบทและเกษตรกรรม ให้ใช้ประโยชน์ที่ดินเพื่อเกษตรกรรมหรือเกี่ยวข้องกับเกษตรกรรมสถาบันราชการ การสาธารณูปโภคและสาธารณูปการเป็นส่วนใหญ่ สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละสามสิบของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายกฎกระทรวงนี้ และโรงงานบำบัดน้ำเสียรวมของชุมชน(๒) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) จัดสรรที่ดินเพื่อประกอบอุตสาหกรรม(๕) จัดสรรที่ดินเพื่อประกอบพาณิชยกรรม เว้นแต่เป็นการจัดสรรที่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๖) การอยู่อาศัยหรือประกอบพาณิชยกรรมประเภทอาคารขนาดใหญ่(๗) การอยู่อาศัยหรือประกอบพาณิชยกรรมประเภทห้องแถวบ้านแถว หรือตึกแถว เว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๘) การอยู่อาศัยประเภทห้องชุด อาคารชุด หรือหอพักถ้ามีการใช้ประโยชน์ที่ดินเพื่อการจัดสรรที่ดินเพื่อประกอบพาณิชยกรรมตาม(๕) และเพื่อการอยู่อาศัยหรือประกอบพาณิชยกรรมประเภทห้องแถว บ้านแถว หรือตึกแถวตาม(๗) ดำเนินการอยู่ในการจัดสรรที่ดินเพื่อการอยู่อาศัยโครงการเดียวกัน ให้ใช้ประโยชน์ที่ดินเพื่อกิจการดังกล่าวรวมกันไม่เกินร้อยละห้าของพื้นที่โครงการทั้งหมดการใช้ประโยชน์ที่ดินริมทางหลวงแผ่นดินหมายเลข ๔ ให้มีที่ว่างตามแนวขนานริมเขตทางไม่น้อยกว่า๖ เมตรข้อ ๑๖ ที่ดินประเภทที่โล่งเพื่อนันทนาการและการรักษาคุณภาพสิ่งแวดล้อมเฉพาะที่เป็นของรัฐให้ใช้ประโยชน์ที่ดินเพื่อนันทนาการหรือเกี่ยวข้องกับนันทนาการการรักษาคุณภาพสิ่งแวดล้อม หรือสาธารณประโยชน์เท่านั้นที่ดินประเภทนี้ซึ่งเอกชนเป็นเจ้าของหรือผู้ครอบครองโดยชอบด้วยกฎหมายให้ใช้ประโยชน์ที่ดินเพื่อนันทนาการหรือเกี่ยวข้องกับนันทนาการ การรักษาคุณภาพสิ่งแวดล้อมการอยู่อาศัย เกษตรกรรมหรือเกี่ยวข้องกับเกษตรกรรม การสาธารณูปโภคและสาธารณูปการ หรือสาธารณประโยชน์เท่านั้นและห้ามใช้ประโยชน์ที่ดินเพื่อกิจการตามที่กำหนด ดังต่อไปนี้(๑) จัดสรรที่ดินเพื่อการอยู่อาศัย(๒) เลี้ยงม้า โค กระบือ สุกร แพะ แกะ ห่าน เป็ด ไก่งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๓) การอยู่อาศัยประเภทอาคารขนาดใหญ่(๔) การอยู่อาศัยประเภทห้องแถว บ้านแถว หรือตึกแถว(๕) การอยู่อาศัยประเภทห้องชุด อาคารชุด หรือหอพักการใช้ประโยชน์ที่ดินริมฝั่งตามธรรมชาติของลำคลองหรือแหล่งน้ำสาธารณะ ให้มีที่ว่างตามแนวขนานริมฝั่งตามธรรมชาติของลำคลอง หรือแหล่งน้ำสาธารณะไม่น้อยกว่า๖ เมตร เว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภค และระยะที่เกิน๖ เมตร ถึง ๑๕ เมตร ห้ามก่อสร้างอาคารสูงเกิน ๘ เมตรการใช้ประโยชน์ที่ดินริมชายฝั่งทะเล ให้มีที่ว่างตามแนวขนานริมชายฝั่งทะเลไม่น้อยกว่า๑๕ เมตร และระยะที่เกิน ๑๕ เมตร ถึง ๓๐ เมตร ห้ามก่อสร้างอาคารสูงเกิน ๘ เมตรข้อ ๑๗ ที่ดินประเภทอนุรักษ์ป่าไม้ ให้ใช้ประโยชน์ที่ดินเพื่อการสงวนและคุ้มครองดูแลรักษาหรือบำรุงป่าไม้สัตว์ป่า ต้นน้ำ ลำธาร และทรัพยากรธรรมชาติอื่น ๆ ตามมติคณะรัฐมนตรีและกฎหมายที่เกี่ยวกับป่าไม้การสงวนและคุ้มครองสัตว์ป่า และการส่งเสริมและรักษาคุณภาพสิ่งแวดล้อมแห่งชาติที่ดินประเภทนี้ซึ่งเอกชนเป็นเจ้าของหรือผู้ครอบครองโดยชอบด้วยกฎหมายให้ใช้ประโยชน์ที่ดินเพื่อนันทนาการและการรักษาคุณภาพสิ่งแวดล้อม การอยู่อาศัย เกษตรกรรมการสาธารณูปโภคและสาธารณประโยชน์เท่านั้น และห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) เลี้ยงม้า โค กระบือ สุกร แพะ แกะ ห่าน เป็ด ไก่งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๒) จัดสรรที่ดินเพื่อการอยู่อาศัย(๓) การอยู่อาศัยประเภทอาคารขนาดใหญ่(๔) การอยู่อาศัยประเภทห้องแถว บ้านแถว หรือตึกแถว(๕) การอยู่อาศัยประเภทห้องชุด อาคารชุด หรือหอพักการใช้ประโยชน์ที่ดินริมฝั่งตามธรรมชาติของลำคลองหรือแหล่งน้ำสาธารณะ ให้มีที่ว่างตามแนวขนานริมฝั่งตามธรรมชาติของลำคลอง หรือแหล่งน้ำสาธารณะไม่น้อยกว่า๖ เมตร เว้นแต่เป็นการก่อสร้างเพื่อการคมนาคมทางน้ำ หรือสาธารณูปโภค และระยะที่เกิน๖ เมตร ถึง ๑๕ เมตร ห้ามก่อสร้างอาคารสูงเกิน ๘ เมตรข้อ ๑๘ ที่ดินประเภทสถาบันการศึกษา ให้ใช้ประโยชน์ที่ดินเพื่อการศึกษาหรือเกี่ยวข้องกับการศึกษาสถาบันราชการ หรือสาธารณประโยชน์เท่านั้นการใช้ประโยชน์ที่ดินริมทางหลวงแผ่นดินหมายเลข ๔ ให้มีที่ว่างตามแนวขนานริมเขตทางไม่น้อยกว่า๖ เมตรข้อ ๑๙ ที่ดินประเภทที่โล่งเพื่อการรักษาคุณภาพสิ่งแวดล้อมและการประมงให้ใช้ประโยชน์ที่ดินเพื่อการรักษาคุณภาพสิ่งแวดล้อม การเพาะเลี้ยงสัตว์น้ำ การประมงชายฝั่งการท่องเที่ยวหรือเกี่ยวข้องกับการท่องเที่ยวที่ไม่ส่งผลกระทบต่อสิ่งแวดล้อมและการประมงการสาธารณูปโภคและสาธารณูปการหรือสาธารณประโยชน์ที่ไม่ส่งผลกระทบต่อสิ่งแวดล้อมและการประมงเท่านั้นข้อ ๒๐ ที่ดินประเภทสถาบันศาสนา ให้ใช้ประโยชน์ที่ดินเพื่อการศาสนาหรือเกี่ยวข้องกับการศาสนาการศึกษา สถาบันราชการ หรือสาธารณประโยชน์เท่านั้นข้อ ๒๑ ที่ดินประเภทสถาบันราชการ การสาธารณูปโภคและสาธารณูปการให้ใช้ประโยชน์ที่ดินเพื่อกิจการของรัฐ กิจการเกี่ยวกับการสาธารณูปโภคและสาธารณูปการหรือสาธารณประโยชน์เท่านั้นการใช้ประโยชน์ที่ดินริมทางหลวงแผ่นดินหมายเลข ๔ ให้มีที่ว่างตามแนวขนานริมเขตทางไม่น้อยกว่า๖ เมตร(๑) การใช้ประโยชน์ที่ดินในบริเวณหมายเลข ๑๒.๔ที่มีขอบเขตดังต่อไปนี้ ให้ใช้ประโยชน์ที่ดินเป็นที่โล่งเพื่อนันทนาการได้ด้วยด้านเหนือ จดถนนเพชรเกษม-ทุ่งทับทองฟากใต้ด้านตะวันออก จดแนวเขตด้านตะวันออกของที่ดินตามหนังสือสำคัญสำหรับที่หลวงเลขที่๑๖๕๕๘ ตำบลร่อนทอง อำเภอบางสะพาน จังหวัดประจวบคีรีขันธ์ด้านใต้ จดซอยเพชรเกษม๙ ฟากเหนือด้านตะวันตก จดซอยทุ่งทับทอง ๒ ฟากตะวันออก(๒) การใช้ประโยชน์ที่ดินในบริเวณหมายเลข ๑๒.๔ที่มีขอบเขตดังต่อไปนี้ เฉพาะผู้ที่อาศัยมาก่อนแล้วเท่านั้น ให้ใช้ประโยชน์ที่ดินเพื่อการอยู่อาศัยและพาณิชยกรรมได้ด้วยด้านเหนือ จดถนนเพชรเกษม-ทุ่งทับทองฟากใต้ด้านตะวันออก จดซอยทุ่งทับทอง ๒ ฟากตะวันตก ซอยเพชรเกษม ๙ ฟากใต้และแนวเขตด้านตะวันออกของที่ดินตามหนังสือสำคัญสำหรับที่หลวง เลขที่ ๑๖๕๕๘ ตำบลร่อนทองอำเภอบางสะพาน จังหวัดประจวบคีรีขันธ์ด้านใต้ จดแนวเขตด้านใต้ของที่ดินตามหนังสือสำคัญสำหรับที่หลวงเลขที่๑๖๕๕๘ ตำบลร่อนทอง อำเภอบางสะพาน จังหวัดประจวบคีรีขันธ์ด้านตะวันตก จดทางหลวงแผ่นดินหมายเลข ๔ ฟากตะวันออกข้อ ๒๒ ที่ดินประเภทอุตสาหกรรมที่ไม่เป็นมลพิษต่อชุมชนและคลังสินค้าและที่อยู่อาศัยหนาแน่นน้อยให้ใช้ประโยชน์ที่ดินเพื่ออุตสาหกรรมที่ประกอบกิจการโดยไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติคลังสินค้า การอยู่อาศัย การสาธารณูปโภคและสาธารณูปการเป็นส่วนใหญ่ สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละสิบห้าของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานบำบัดน้ำเสียรวมของชุมชนโรงงานที่ประกอบกิจการเกี่ยวกับอุตสาหกรรมที่ไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติอุตสาหกรรมที่ให้บริการแก่ชุมชนและโรงงานซึ่งบัญชีท้ายกฎกระทรวงอนุญาตให้ดำเนินการได้ในที่ดินประเภทที่อยู่อาศัยหนาแน่นน้อย(๒) เลี้ยงม้า โค กระบือ สุกร แพะ แกะ ห่าน เป็ด ไก่งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๓) สุสานและฌาปนสถานตามกฎหมายว่าด้วยสุสานและฌาปนสถาน(๔) จัดสรรที่ดินเพื่อประกอบพาณิชยกรรม(๕) การอยู่อาศัยหรือประกอบพาณิชยกรรมประเภทอาคารขนาดใหญ่(๖) การอยู่อาศัยหรือประกอบพาณิชยกรรมประเภทห้องชุดอาคารชุด หรือหอพัก เว้นแต่ที่เป็นส่วนหนึ่งของโรงงาน และมีพื้นที่ไม่เกินร้อยละห้าของพื้นที่โครงการทั้งหมด(๗) สถานสงเคราะห์หรือรับเลี้ยงเด็ก เว้นแต่สถานบริการรับเลี้ยงเด็กซึ่งเป็นสวัสดิการของพนักงาน(๘) สถานสงเคราะห์หรือรับเลี้ยงคนชรา(๙) โรงฆ่าสัตว์(๑๐) โรงพยาบาล(๑๑) กำจัดขยะมูลฝอยข้อ ๒๓ ที่ดินประเภทอุตสาหกรรมที่ไม่เป็นมลพิษต่อสิ่งแวดล้อมและการอนุรักษ์ป่าไม้ให้ใช้ประโยชน์ที่ดินเพื่ออุตสาหกรรมประกอบกิจการโดยไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติการสงวนและคุ้มครองดูแลรักษา หรือบำรุงป่าไม้หรือสัตว์ป่า ต้นน้ำ ลำธาร และทรัพยากรธรรมชาติอื่นๆ ตามมติคณะรัฐมนตรีและกฎหมายที่เกี่ยวกับการป่าไม้ที่ดินประเภทนี้ซึ่งเอกชนเป็นเจ้าของหรือผู้ครอบครองโดยชอบด้วยกฎหมายให้ใช้ประโยชน์ที่ดินเพื่อนันทนาการและการรักษาคุณภาพสิ่งแวดล้อม การอุตสาหกรรมที่ไม่เป็นมลพิษต่อชุมชนหรือสิ่งแวดล้อมการอยู่อาศัย การเกษตรกรรมหรือเกี่ยวข้องกับการเกษตรกรรม การสาธารณูปโภคหรือสาธารณประโยชน์เท่านั้นและห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานบำบัดน้ำเสียรวมของชุมชนโรงงานที่ประกอบกิจการเกี่ยวกับอุตสาหกรรมที่ไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติและโรงงานซึ่งบัญชีท้ายกฎกระทรวงอนุญาตให้ดำเนินการได้ในที่ดินประเภทที่อยู่อาศัยหนาแน่นปานกลาง(๒) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) จัดสรรที่ดินเพื่อการอยู่อาศัย(๕) การอยู่อาศัยประเภทอาคารขนาดใหญ่(๖) การอยู่อาศัยประเภทห้องแถว บ้านแถว หรือตึกแถวเว้นแต่ที่เป็นส่วนหนึ่งของอุตสาหกรรมที่ไม่เป็นมลพิษต่อสิ่งแวดล้อม(๗) การอยู่อาศัยประเภทห้องชุด อาคารชุด หรือหอพักเว้นแต่ที่เป็นส่วนหนึ่งของอุตสาหกรรมที่ไม่เป็นมลพิษต่อสิ่งแวดล้อม(๘) สถานสงเคราะห์หรือรับเลี้ยงเด็ก เว้นแต่สถานบริการรับเลี้ยงเด็กซึ่งเป็นสวัสดิการของพนักงาน(๙) สถานสงเคราะห์หรือรับเลี้ยงคนชรา(๑๐) โรงฆ่าสัตว์(๑๑) โรงพยาบาล(๑๒) กำจัดขยะมูลฝอยการใช้ประโยชน์ที่ดินริมฝั่งตามธรรมชาติของลำคลองหรือแหล่งน้ำสาธารณะ ให้มีที่ว่างตามแนวขนานริมฝั่งตามธรรมชาติของลำคลอง หรือแหล่งน้ำสาธารณะไม่น้อยกว่า๖ เมตร เว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภค และระยะที่เกิน๖ เมตร ถึง ๑๕ เมตร ห้ามก่อสร้างอาคารสูงเกิน ๘ เมตรข้อ ๒๔ ที่ดินประเภทอุตสาหกรรมและคลังสินค้าและเกษตรกรรมให้ใช้ประโยชน์ที่ดินเพื่ออุตสาหกรรม คลังสินค้า สถาบันราชการ การสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่น ให้ใช้ได้ไม่เกินร้อยละยี่สิบของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงแรมตามกฎหมายว่าด้วยโรงแรม(๒) โรงมหรสพตามกฎหมายว่าด้วยการควบคุมอาคาร(๓) สถานบริการตามกฎหมายว่าด้วยสถานบริการ(๔) จัดสรรที่ดินเพื่อการอยู่อาศัย หรือประกอบพาณิชยกรรม(๕) การอยู่อาศัยและหรือประกอบพาณิชยกรรมประเภทอาคารขนาดใหญ่(๖) การอยู่อาศัยหรือประกอบพาณิชยกรรมประเภทห้องแถวบ้านแถว หรือตึกแถว เว้นแต่ที่เป็นส่วนหนึ่งของอุตสาหกรรมและคลังสินค้า(๗) การอยู่อาศัยประเภทห้องชุด อาคารชุด หรือหอพักเว้นแต่ที่เป็นส่วนหนึ่งของอุตสาหกรรมและคลังสินค้า(๘) สถานสงเคราะห์หรือรับเลี้ยงเด็ก เว้นแต่สถานบริการรับเลี้ยงเด็กซึ่งเป็นสวัสดิการของพนักงาน(๙) สถานสงเคราะห์หรือรับเลี้ยงคนชรา(๑๐) โรงพยาบาลข้อ ๒๕ ที่ดินประเภทชนบทและเกษตรกรรมและที่อยู่อาศัยหนาแน่นน้อยให้ใช้ประโยชน์ที่ดินเพื่อเกษตรกรรมหรือเกี่ยวข้องกับเกษตรกรรม การอยู่อาศัย สถาบันราชการการสาธารณูปโภคและสาธารณูปการเป็นส่วนใหญ่ สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละสามสิบของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานบำบัดน้ำเสียรวมของชุมชนและโรงงานซึ่งบัญชีแนบท้ายกฎกระทรวงอนุญาตให้ดำเนินการได้ในที่ดินประเภทที่อยู่อาศัยหนาแน่นน้อย(๒) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สุสานและฌาปนสถานตามกฎหมายว่าด้วยสุสานและฌาปนสถาน(๕) จัดสรรที่ดินเพื่อประกอบอุตสาหกรรม(๖) จัดสรรที่ดินเพื่อประกอบพาณิชยกรรม เว้นแต่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๗) การอยู่อาศัยหรือประกอบพาณิชยกรรมประเภทอาคารขนาดใหญ่(๘) การอยู่อาศัยหรือประกอบพาณิชยกรรมประเภทห้องชุดอาคารชุด หรือหอพัก(๙) โรงฆ่าสัตว์(๑๐) กำจัดมูลฝอยข้อ ๒๖ ที่ดินประเภทโครงการคมนาคมและขนส่ง ให้ใช้ประโยชน์ที่ดินเพื่อก่อสร้างถนนการสาธารณูปโภคและสาธารณูปการที่เกี่ยวข้องหรือเกษตรกรรมเท่านั้นข้อ ๒๗ ให้ผู้มีอำนาจหน้าที่ในการควบคุมการก่อสร้างอาคารและการประกอบกิจการในเขตผังเมืองรวมปฏิบัติการให้เป็นไปตามกฎกระทรวงนี้ให้ไว้ณ วันที่ ๑๐ เมษายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทย[เอกสารแนบท้าย]๑.แผนที่ท้ายกฎกระทรวงให้ใช้บังคับผังเมืองรวมชุมชนบางสะพานจังหวัดประจวบคีรีขันธ์ พ.ศ. ๒๕๔๖๒. รายการประกอบแผนผังกำหนดการใช้ประโยชน์ที่ดินตามที่ได้จำแนกประเภทและแสดงโครงการคมนาคมและขนส่งท้ายกฎกระทรวงให้ใช้บังคับผังเมืองรวมชุมชนบางสะพานจังหวัดประจวบคีรีขันธ์๓. บัญชีท้ายกฎกระทรวงให้ใช้บังคับผังเมืองรวมชุมชนบางสะพานจังหวัดประจวบคีรีขันธ์ พ.ศ. ๒๕๔๖(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่สมควรกำหนดให้ใช้บังคับผังเมืองรวมในท้องที่ตำบลร่อนทอง ตำบลกำเนิดนพคุณ ตำบลแม่รำพึง และตำบลพงศ์ประศาสน์ อำเภอบางสะพานจังหวัดประจวบคีรีขันธ์ เพื่อใช้เป็นแนวทางในการพัฒนา และการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สินการคมนาคมและการขนส่ง การสาธารณูปโภค บริการสาธารณะและสภาพแวดล้อม ทั้งนี้ เพื่อให้บรรลุวัตถุประสงค์ของการผังเมืองและโดยที่มาตรา ๒๖ วรรคหนึ่ง แห่งพระราชบัญญัติการผังเมือง พ.ศ.๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ.๒๕๓๕ บัญญัติว่า การใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม พ.ศ. ๒๕๔๙[๓]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมจำนวน ๘แห่งมีการเปลี่ยนแปลงไปต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับประกอบกับได้มีการขยายระยะเวลาการใช้บังคับกฎกระทรวงให้ใช้บังคับผังเมืองรวมบางฉบับมาครั้งหนึ่งแล้วสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวจำนวน ๘ฉบับต่อไปอีกหนึ่งปี และโดยที่ได้มีการแก้ไขเพิ่มเติมกฎกระทรวงว่าด้วยการนี้มาแล้วหลายครั้งสมควรนำการขยายระยะเวลาการใช้บังคับผังเมืองรวมที่ยังไม่สิ้นสุดการใช้บังคับมากำหนดไว้ในกฎกระทรวงฉบับเดียวกันเพื่อให้เกิดความสะดวกในการใช้บังคับกฎหมายจึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม(ฉบับที่ ๒) พ.ศ. ๒๕๔๙[๔]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมจำนวน ๗ แห่งมีการเปลี่ยนแปลงไปต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสม แต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับประกอบกับได้มีการขยายระยะเวลาการใช้บังคับกฎกระทรวงให้ใช้บังคับผังเมืองรวมบางฉบับมาครั้งหนึ่งแล้วสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวจำนวน ๗ฉบับ ต่อไปอีกหนึ่งปี จึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม(ฉบับที่ ๓) พ.ศ. ๒๕๔๙[๕]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมจำนวน ๑๕ แห่งมีการเปลี่ยนแปลงไปต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับประกอบกับได้มีการขยายระยะเวลาการใช้บังคับกฎกระทรวงให้ใช้บังคับผังเมืองรวมบางฉบับมาครั้งหนึ่งแล้วสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวจำนวน ๑๕ฉบับต่อไปอีกหนึ่งปี จึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม(ฉบับที่ ๔) พ.ศ. ๒๕๕๐[๖]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมจำนวน ๕ แห่งมีการเปลี่ยนแปลงไปต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวจำนวน ๕ฉบับต่อไปอีกหนึ่งปี จึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม(ฉบับที่ ๕) พ.ศ. ๒๕๕๐[๗]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมจำนวน ๑๕ แห่งมีการเปลี่ยนแปลงไปต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับประกอบกับได้มีการขยายระยะเวลาการใช้บังคับกฎกระทรวงให้ใช้บังคับผังเมืองรวมบางฉบับมาครั้งหนึ่งแล้วสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวจำนวน ๑๕ฉบับต่อไปอีกหนึ่งปี จึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม(ฉบับที่ ๖) พ.ศ. ๒๕๕๐[๘]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมจำนวน ๑๒ แห่ง มีการเปลี่ยนแปลงไปต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับประกอบกับได้มีการขยายระยะเวลาการใช้บังคับกฎกระทรวงให้ใช้บังคับผังเมืองรวมบางฉบับมาครั้งหนึ่งแล้วสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวจำนวน ๑๒ฉบับต่อไปอีกหนึ่งปี จึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม(ฉบับที่ ๗) พ.ศ. ๒๕๕๐[๙]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมจำนวน ๘ แห่งมีการเปลี่ยนแปลงไปต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับประกอบกับได้มีการขยายระยะเวลาการใช้บังคับกฎกระทรวงให้ใช้บังคับผังเมืองรวมบางฉบับมาครั้งหนึ่งแล้วสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวจำนวน ๘ฉบับต่อไปอีกหนึ่งปีจึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม(ฉบับที่ ๘) พ.ศ. ๒๕๕๑[๑๐]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมในท้องที่ตำบลสะเดาตำบลปริก ตำบลสำนักแต้ว และตำบลสำนักขาม อำเภอสะเดา จังหวัดสงขลา ตามกฎกระทรวงฉบับที่ ๓๖๘ (พ.ศ. ๒๕๔๑) ออกตามความในพระราชบัญญัติการผังเมือง พ.ศ. ๒๕๑๘ซึ่งได้เคยขยายระยะเวลาการใช้บังคับต่อไปอีกห้าปีมาครั้งหนึ่งแล้วโดยกฎกระทรวงกำหนดการขยายระยะเวลาการใช้บังคับผังเมืองรวม พ.ศ. ๒๕๔๙มีการเปลี่ยนแปลงไป ต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวต่อไปอีกหนึ่งปี จึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม(ฉบับที่ ๙) พ.ศ. ๒๕๕๑[๑๑]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมจำนวน ๑๒ แห่งมีการเปลี่ยนแปลงไป ต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับประกอบกับได้มีการขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวมาครั้งหนึ่งแล้วสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวจำนวน ๑๒ฉบับต่อไปอีกหนึ่งปี จึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม(ฉบับที่ ๑๐) พ.ศ. ๒๕๕๑[๑๒]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมจำนวน ๕ แห่งมีการเปลี่ยนแปลงไปต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับประกอบกับได้มีการขยายระยะเวลาการใช้บังคับกฎกระทรวงให้ใช้บังคับผังเมืองรวมบางฉบับมาครั้งหนึ่งแล้วสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวจำนวน ๕ฉบับต่อไปอีกหนึ่งปีจึงจำเป็นต้องออกกฎกระทรวงนี้พรพิมล/พิมพ์๑๙ ธันวาคม๒๕๔๖สุมลรัตน์/สุนันทา/ศุภสรณ์/อรดา/ทรงยศ/ตรวจ๒๒ ธันวาคม๒๕๔๖A+Bพรพิมล/แก้ไข๒๓ ธันวาคม๒๕๔๖สุนันทา/ผู้จัดทำ๑๑ธันวาคม ๒๕๕๑[๑]ราชกิจจานุเบกษา เล่ม๑๒๐/ตอนที่ ๑๐๒ ก/หน้า ๔/๑๓ ตุลาคม ๒๕๔๖[๒]วันสิ้นสุดการใช้บังคับ ๑๒ ตุลาคม ๒๕๕๒ขยายระยะเวลาการใช้บังคับโดยกฎกระทรวงกำหนดการขยายระยะเวลาการใช้บังคับผังเมืองรวมพ.ศ. ๒๕๔๙[๓]ราชกิจจานุเบกษา เล่ม ๑๒๓/ตอนที่ ๒๓ ก/หน้า ๘/๖ มีนาคม ๒๕๔๙[๔]ราชกิจจานุเบกษา เล่ม ๑๒๓/ตอนที่ ๕๔ ก/หน้า ๑๙/๒๕พฤษภาคม ๒๕๔๙[๕]ราชกิจจานุเบกษา เล่ม ๑๒๓/ตอนที่ ๙๖ ก/หน้า ๑๖/๒๒ กันยายน ๒๕๔๙[๖]ราชกิจจานุเบกษา เล่ม ๑๒๔/ตอนที่ ๑๐ ก/หน้า ๑/๙ กุมภาพันธ์ ๒๕๕๐[๗]ราชกิจจานุเบกษา เล่ม ๑๒๔/ตอนที่ ๒๒ ก/หน้า ๓๗/๑ พฤษภาคม ๒๕๕๐[๘]ราชกิจจานุเบกษา เล่ม ๑๒๔/ตอนที่ ๓๗ ก/หน้า ๓๑/๒๗ กรกฎาคม ๒๕๕๐[๙]ราชกิจจานุเบกษา เล่ม ๑๒๔/ตอนที่ ๘๑ ก/หน้า ๑/๑๙ พฤศจิกายน ๒๕๕๐[๑๐]ราชกิจจานุเบกษา เล่ม ๑๒๕/ตอนที่ ๔๘ ก/หน้า ๔๑/๑๔ มีนาคม ๒๕๕๑[๑๑]ราชกิจจานุเบกษา เล่ม ๑๒๕/ตอนที่ ๗๕ ก/หน้า ๑/๕ มิถุนายน ๒๕๕๑[๑๒]ราชกิจจานุเบกษา เล่ม ๑๒๕/ตอนที่ ๙๔ ก/หน้า ๔/๑๕ สิงหาคม ๒๕๕๑